jkorsvik/nowiki_second_scrape_merged huggingface dataset:
Margrete Kreutz

Margrete Kreutz (1863–1922) var ei sørsamisk kvinne som er kjent for sin deltagelse i menneskelige menasjerier / «levende utstillinger» i Paris i 1889 og Chicago i 1893.Hun vokste opp som Margrete Olsdatter Bull i en reindriftsfamilie i Gaske-laanten sijte i fjellene mellom Verdal og Meråker i Trøndelag og Åre i Jämtland. I 1885 giftet hun seg med reingjeteren Anders Persson Kreutz, og de bosatte seg på plassen Østpåmoen i Strådalen på svensk side av grensa til Vera i Verdal. Paret fikk sju barn før Anders i 1897 utvandret til USA. Etter innføringen av Felleslappeloven i 1883 ble det vanskeligere å drive samisk reindrift, og familien Kreutz takket ja til tilbud om å delta som levende utstillingsobjekter under en utstilling av «eksotiske folkeslag» i dyrehagen Jardin d’Acclimatation i Paris i forkant av Verdensutstillingen i Paris i 1889.På utstillingen i 1889 deltok Margrete, Anders og deres to døtre. En tredje datter ble født under oppholdet i Paris og fikk navnet Margrete Sofie Parisienne. Reisefølget omfattet også 23 andre sørsamer, de fleste fra Røros-distriktet. Margretes foreldre og to søstre var en del av følget, som også omfattet tjue reinsdyr, hunder, pulker og husholdningsgjenstander for å etablere en boplass som en del av utstillingen. Underveis til Paris hadde gruppen en ukes stopp med opptreden i Christiania Tivoli.Margrete Kreutz og tre av hennes døtre deltok også under Verdensutstillingen i Chicago 1893. I reisefølget fantes også hennes onkel Nils Thomassen Bull og den senere samepolitikeren Daniel Mortenson. «The Lapland Village» besto av rundt 20 sørsamer fra Norge og Sverige, 14 rein, torvgammer, telt, pulker og bohave. Landsbyen omfattet også fire svenske jenter fra Dalarna. Deltagerne på reisen fikk betalt mellom 14 og 28 kroner i uka, og de fikk bo på hotell.De siste årene av livet bodde hun og to av barna i Valdres og Borgund, hvor de arbeidet som rengjetere i den bygdenorske tamreindrifta. Hun døde under en bussreise derfra til Trøndelag. Kreutz deltok på Samemøtet i 1917.Margrete Kreutz var en nøkkelperson i Cathrine Baglos doktorgradsavhandling På ville veger? Levende utstillinger av samer i Europa og Amerika (2011), og har siden blitt presentert i en vandreutstilling fra Tromsø Museum og i Baglos bok fra 2017. Kreutz er også til stede i de nye utstillingene fra 2022 i museet Saemien Sijte.
Baglo har pekt på at disse samiske utstillingsdeltagerne fra en side sett ble satt i en ydmykende situasjon ved at de ble betraktet og objektifisert. Fra en annen side sett var deltagelsen et nødvendig valg i en situasjon hvor samene og den samiske reindrifta var satt under press gjennom nye lover, fornorsking og nedbygging av beitearealer. «Det vesentlige er ikke reisen til Frankrike, men situasjonen samene befant seg i.» Baglo har også framhevet at samene ved å delta i disse utstillingene viste handlekraft og omstillingsevne, og at reisene kan ha førte til høyere anseelse og et bredere sosialt nettverk etter hjemkomsten.


== Bildegalleri ==

		
		
		
		


== Referanser ==


== Eksterne lenker ==
(en) Margrete Kreutz – kategori av bilder, video eller lyd på Commons
Trine Åldstedt

Trine Åldstedt (født 25. august 1964) er en norsk forfatter, alternativ behandler, foredragsholder og skribent. Åldstedt er utdannet innen IT, media, forretningsinnsikt, astrologi, tarot, healing, TFT, NLP – Nevro Linguistisk Programmering, hypnose og coaching. Hun har yrkeserfaring fra bank, IT-ledelse, salg, journalistikk, prosjektledelse og lederutvikling.
Åldstedt er Norges eneste Licensed Master Trainer of NLP, en æresutmerkelse som gis til NLP trenere som gjennom år har vist til utpregede resultater i sitt arbeid, samt er med og bidrar til videre utvikling av NLP som fagfelt.  Hun er også en av få NLP trenere i verden som assisterer NLP grunnlegger Dr. Richard Bandler på hans treninger rundt om i verden.


== Utgivelser ==
BøkerAlt sitter i hodet – hvordan forandre livet ditt med NLP Kagge Forlag 2009. Boken ble skrevet i samarbeid med Vivian Songe.CDHun har gitt ut flere guidete CD-er:

I lyset 4 meditasjoner (2002),
Hele deg – 6 transer, dobbel-CD (2007),
Sjeledans meditasjonsmusikk (2008,)
Gaven 4 meditasjoner (2010),
Forløsning 3 meditasjoner (2010),
Eventyrreiser meditasjonsmusikk (2010)
2060 Chiron

2060 Chiron eller 95P/Chiron var den første oppdagete småplaneten av en gruppe som man i dag kaller kentaurer. Den ble oppdaget i 1977 av Charles T. Kowal ved Palomarobservatoriet. Chiron har fått sitt navn etter Kheiron, den viseste av alle kentaurer i gresk mytologi
Karakteristisk for kentaurer er at de rører seg blant gasskjempene i det ytre av solsystemet. Chrions omløpsbane er så utstrakt at den krysser Jupiters omløpsbane og når helt ut til Uranus. På grunn av gasskjempenes gravitasjon anses denne typen objekter å ha en ustabil omløpsbane på lang sikt. Den estimerte halveringstiden for den nåværende omløpsbanen beregnes til én million år. Chiron og andre kentaurer har sannsynligvis blitt fanget opp av disse gasskjempene fra Kuiperbeltet.I 1988 observerte man at Chiron gjennomgikk en forvandling der den ble lysere. Det er en oppførsel som ikke er typisk for asteroider, men kometer. 1989 observerte man også en for kometer typisk kometkoma. Den store diameteren er ikke typisk for andre kometer. Samme sak har også skjedd med andre kentaurer som 60558 Echeclus som derfor også har betegnelsen 174P/Echeclus. Spektralanalyser av overflaten angir at 30 % av overflaten består av is.


== Referanser ==
10199 Chariklo

10199 Chariklo eller 1997 CU26 er kjent som en kentaur (asteroide) da dens omløpsbane ligger mellom Saturns og Uranus'. Det er den største kjente kentauren. Chariklo ble oppdaget av James V. Scotti ved Spacewatch-prosjektet den 15. februar 1977. Den er oppkalt etter nymfen Khariklo, kentauren Kheirons kone og datter til Apollon innen gresk mytologi.
Et fotografisk studie i 2001 kunne ikke bestemme noen rotasjonstid. Infrarøde observasjoner indikerer at det finnes frossent vann på Chariklos overflate.Kantaurer antas å stamme fra Kuiperbeltet og befinner seg i ustabile omløpsbaner på grunn av påvirkning fra gasskjempenes gravitasjon. De risikerer å bli kastet ut av solsystemet, kollidere med en planet eller Solen eller bli en kortperiodisk komet.Chariklos omløpsbane anses å være mer stabil enn Nessus', Chirons og Pholus'. Chariklos nåværende omløpsbane har en estimert 50% overlevelse på 10,3 millioner år.


== Referanser ==


== Eksterne lenker ==
(en) 37th DPS: Albedos, Diameters (and a Density) of Kuiper Belt and Centaur Objects
(en) Foto av Chariklo (februar 1999)
(en) Bilde av Chariklos omløpsbane mellom Saturn og Uranus
Bel Ami (sang)

«Bel Ami» (Mer presis «Du hast glück bei den Frau'n, Bel Ami») er en tysk sanghit med melodi av Theo Mackeben og tekst av Hans Fritz Beckmann.
Den ble første gang sunget av Lilli Waldmüller (som Rachel) i spillefilmen Den smukke venn fra 1939, hvor Willi Forst både var regissør og spilte hovedrollen som George Duroy.Sangen nøt stor populariet i Det tyske riket, noe som er bemerkelsesverdig i lys av det uheroiske refrenget.
Willy Forst mit Odeon Musette-Orchester sang den selv inn. Den ble utgitt på 78-platen Odeon O-2627.
Det finnes også en instrumentalversjon med Will's Trekkspillorkester for Columbia.


== Norske versjoner ==
Det finnes flere norske tekster. Alles versjoner heter «Bel Ami».


=== Innspillinger ===
Gunnar Sønstevolds Swing Four har spilt inn en instrumentalversjon i Oslo i november 1939. Den ble utgitt på 78-platen Columbia GN 5055.


== Fotnoter og referanser ==
Starterbakterier

Starterbakterier er melkesyrebakterier som tilsettes melk med den hensikt å syrne den. I meieriindustrien omtales starterkulturen oftest som Syrekultur. Starterkulturer blir vanligvis delt inn i mesofile og termofile kulturer. De mesofile har en optimumstemperatur rundt 30 grader, og de termofile har en optimumstemperatur ved 42 grader. Disse kan igjen deles inn i definerte eller blandingskulturer. Blandingskulturen som brukes til osten Norvegia er en mesofil DL-kultur. Den består av melkesyrebakteriene Lactococcus lactis ssp. lactis, Lactococcus lactis ssp. cremoris, Lactococcus lactis ssp. lactis biovar diacetylactis og Leuconostoc mesenteroides.
I produksjon av yoghurt brukes en termofil kultur bestående av to organismer, Streptococcus thermophilus og Lactobacillus delbrueckii subsp.bulgaricus. Disse to organismene vokser bedre og produserer mer melkesyre om de er sammen enn om de vokser hver for seg.
Melkesyrebakteriene omdanner laktose i melken til laktat (melkesyre) i en prosess som kalles fermentering. Det benyttes forskjellige typer bakterier og blandingsforhold mellom bakterier til forskjellige typer oster. De ulike bakteriene har forskjellige egenskaper hva angår produksjon av smakskomponenter (både ønskede og uønskede) og hvor mye melkesyre de kan produsere. Produksjon av melkesyre i riktig mengde og til riktig tid er av stor betydning for å kunne produsere ost av god kvalitet. Syreproduksjon påvirker og er vesentlig for flere sider av ystingen, bl.a :

Løpens aktivitet ved koagulering
Gelfastheten, og dermed osteutbyttet.
Hvor mye gelen trekker seg sammen og dermed hvor høyt vanninnhold osten får.


== Litteratur ==
Fox, P.F., et al., Fundamentals of Cheese Science. 2000: Apen Publishers, Inc.
Västra Nyland

Västra Nyland er en svenskspråklig lokalavis for Raseborgsregionen i Finland. Avisens hovedkontor ligger i Ekenäs. Den utkommer seks dager i uken og har et opplag på rundt 11 000 eksemplarer. Avisen dekker også nyheter i Sjundeå, Kyrkslätt og Lojo. 
Første eksemplar av Västra Nyland utkom den 7. oktober 1881. Avisen eies av mediehuset KSF Media. Nyhetene publiseres også på avisens nettside.


== Referanser ==


== Eksterne lenker ==
Västra Nyland på nettet
Historiska tidningsbiblioteket: Västra Nyland (1889–1909)
KSF Media
Uppslagsverket Finland, Västra Nyland
Karin Månsdotter

Karin Månsdotter (født 6. november 1550 i Uppland, død 13. september 1612 på Liuksiala kongsgård  i Birkaland, Finland) var dronning av Sverige 1567–1568 gjennom sitt ekteskap med kong Erik XIV av Sverige. 
Karin Månsdotter ble kronet til svensk dronning den 5. juli 1568, dagen etter at hun offisielt giftet seg med Erik XIV. Allerede 13. juli 1567 ble det arrangert ett hemmelig bryllup med erkebiskopen som viksler og godkjent av riksrådet. Da hadde hun allerede i tre år vært kongens elskerinne, og født ham det første av i alt fire barn: datteren Sigrid.


== Referanser ==


== Eksterne lenker ==
Karin Månsdotter; Historiesajten.se
«Karin Månsdotter». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4099-1416928956705.
5335 Damocles

5335 Damocles er arketypen av en damokloide, en type asteroide som består av inaktive kjerner i det som en gang har vært kometer i omløpsbaner lignende Halleys komet eller langperiodiske kometer. Den ble oppdaget i 1991 og er oppkalt etter Damokles, en karkater innen gresk mytologi.
Da Damocles ble oppdaget i 1991 av Robert H. McNaught, fant man ut at den hadde en omløpsbane helt ulikt noen annen asteroide. Omløpsbanen strekker seg fra Mars og helt ut til Uranus. Den virket å være på vei til å forflytte seg fra en nesten sirkulær omløpsbane i den ytre delen av solsystemet til en eksentrisk omløpsbane som tar den til det indre solsystemet. Duncan Steel, Gerhard Hahn, Mark Bailey og Dacid Asher anslo at den med stor sannsynlighet ville bli et jordnært objekt og tilbringe en del av sitt liv i en slik omløpsbane. Damocles har en stabil omløpsbane i flere titusentalls av år før og etter den nåværende på grunn av at omløpsbanen heller så kraftig at den aldri kommer nær Jupiter eller Saturn.
Det spekuleres i om 5335 Damocles kan ha sammenheng med meteorsvermen på planeten mars i retning mot Dragens stjernebilde.


== Referanser ==


== Eksterne lenker ==
AstDys
20000 Varuna

20000 Varuna (symbol: ) er en dvergplanet og plutoide i Kuiperbeltet. Det ble oppdaget i 2000, men har i ettertid blitt funnet på fotografiske plater tatt så langt tilbake som i 1953. I likhet med Haumea er objektet avrundet og beskriver en ellipsoide. Undersøkelser med infrarød stråling viser at overflaten er dekket med frosset vann.Varuna har fått sitt navn etter en av de eldste av de hinduistiske gudene, skaperen og beskytteren av himmelen og jorden.
Lyskurveanalyser utført i 2002 antyder at Varuna kan ha en måne.


== Referanser ==


== Eksterne lenker ==
(en) 20000 Varunas baneparametre hos JPL Small-Body Database 
(en) 20000 Varunas oppføring hos Minor Planet Center 
(en) 20000 Varuna i Unified Astronomy Thesaurus 
(en) Diagram over omløpsbanen for 20000 Varuna av NASA
Filistatidae

Filistatidae er en familie av edderkopper som tilhører undergruppen Haplogynae i gruppen Araneomorphae.


== Utseende ==

Små til ganske store (hunnene kroppslengde opptil 20 mm, de svært langbeinte hannene opptil 10 mm), brune, langbeinte edderkopper. Ulikt mange andre Haplogynae har de åtte øyne. Hannen fører pedipalpene reist sammen foran seg som et horn.


== Levevis ==
Disse bygger et trakt- eller rørformet nett som blir regnet for å være ganske primitivt.


== Giftige arter? ==
Selv om de er ganske store edderkopper er det ikke noe som tyder på at de kan være farlige for mennesker. Men hannene av noen amerikanske arter blir lett forvekslet med den farlige slekten Loxosceles (familien Sicariidae).


== Utbredelse ==
Familien forekommer i alle verdensdeler bortsett fra Antarktis, men er ikke artsrik i noe område. Den mangler i Nord-Europa.


== Systematisk inndeling ==

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Haplogynae
Familie Filistatidae
Afrofilistata fradei (Berland & Millot, 1940) — Vest og Sentral-Afrika
Slekten Andoharano Lehtinen, 1967 – 4 arter, Madagaskar
Slekten Filistata Latreille, 1810 – 20 arter. I Europa:
Filistata annulipes Kulczynski, 1908 — Kypros, Hellas
Filistata canariensis Schmidt, 1976 — Kanariøyene
Filistata gomerensis Wunderlich, 1992 — Kanariøyene
Filistata insidiatrix (Forsskål, 1775) — Middelhavsområdet til Turkestan, utbredt i Sør-Europa
Filistata pseudogomerensis Wunderlich, 1992 — Kanariøyene
Filistata teideensis Wunderlich, 1992 — Kanariøyene
Filistata tenerifensis Wunderlich, 1992 — Kanariøyene
Filistatinella crassipalpis (Gertsch, 1935) – USA
Slekten Filistatoides F. O. P.-Cambridge, 1899 – 2 arter, Amerika
Slekten Kukulcania Lehtinen, 1967 – 8 arter, Amerika
Lihuelistata metamerica (Mello-Leitão, 1940) — Argentina
Slekten Microfilistata Zonstein, 1990 – 2 arter, Sentral-Asia
Slekten Misionella Ramírez & Grismado, 1997 – 2 arter, Sør-Amerika
Pholcoides afghana Roewer, 1960 – Afghanistan
SlektenPikelinia Mello-Leitão, 1946 – 11 arter, Sør-Amerika
Slekten Pritha Lehtinen, 1967 -22 arter, Asia
Pritha nana (Simon, 1868) — Middelhavsområdet, utbredt i Sør-Europa
Pritha pallida (Kulczynski, 1897) — Middelhavsområdet, funnet i Portugal og Kroatia
Slekten Sahastata Benoit, 1968 – 3 arter, Asia
Sahastata nigra (Simon, 1897) — Middelhavsområdet til India
Slekten Tricalamus Wang, 1987 – 12 arter, Kina
Slekten Wandella Gray, 1994 – 11 arter, Australia
Yardiella humphreysi Gray, 1994 — Vest-Australia
Slekten Zaitunia Lehtinen, 1967 – 9 arter, Asia


== Kilder ==
Fauna Europaea, utbredelsesdatabase for europeiske dyr


== Eksterne lenker ==
(en) Filistatidae i Encyclopedia of Life 
(en) Filistatidae i Global Biodiversity Information Facility 
(en) Filistatidae hos Fauna Europaea 
(en) Filistatidae hos Fossilworks 
(en) Filistatidae hos ITIS 
(en) Filistatidae hos NCBI 
(en) Kategori:Filistatidae – bilder, video eller lyd på Wikimedia Commons 
Filistatidae – detaljert informasjon på Wikispecies
Borgåbladet

Borgåbladet var en svenskspråklig lokalavis som ble utgitt i Borgå i Finland. Avisen dekket Östra Nyland med Borgå og Sibbo som tyngdepunkter. Den utkom fem dager i uken og hadde et opplag på rundt 8 000 eksemplarer. Avisen betegnes som uavhengig borgerlig.Første eksemplar av Borgåbladet utkom den 15. desember 1860. Avisen var dermed Finlands tredje eldste avis. Borgåbladet ble i 2014 slått sammen med avisen Östra Nyland av KSF Media, som eide begge avisene. Den nye avisen fikk navnet Östnyland. Første utgave av den nye avisen ble utgitt 13. januar 2015.


== Referanser ==


== Eksterne lenker ==
Borgåbladet på nettet
Historiska tidningsbiblioteket: Borgåbladet (1860–1909)
KSF Media
Uppslagsverket Finland, Borgåbladet
Cubewano

En cubewano er et astronomisk objekt i Kuiperbeltet som kretser rundt Solen utenfor Neptun, i en bane som har store halvakse i en størrelsesorden 40–50 AU og ikke er under påvirkning av noen av storplanetenes gravitasjon.
Til forskjell fra Pluto krysser de ikke Neptuns bane. De kalles også klassiske Kuiperbelte-objekt.
Det merkelige navnet stammer fra det første transneptunske-objektt (TNO) som ble oppdaget utover Pluto og Charon, (15760) 1992 QB1. Objektet som ble oppdaget ble senere kalt «QB1-o's», eller cubewanos. 
50000 Quaoar og 20000 Varuna er eksempler på denne type objekter.


== Eksterne lenker ==
(en) Cubewano i Unified Astronomy Thesaurus 
(en) David Jewitts side om Kuiper-beltet hos University of Hawaii
(en) The Kuiper Belt Electronic Newsletter
(en) Minor Planet Center Liste over transneptunske-objekt
(15760) 1992 QB1

(15760) 1992 QB1 var det første objektet i Kuiperbeltet som ble oppdaget etter Pluto. Den ble oppdaget i 1992 og er nå klassifiser som en cubewano, et objekt i hovedbeltet. 1992 QB1 ble oppdaget av David C. Jewitt og Jane Luu på Mauna Kea observatoriet. Oppdagerne foreslo navnet «Smiley» for objektet, men det finnes alt en asteroide med det navnet 1613 Smiley, så det første objektet er enda ikke navngitt.
1992 QB1s omløpsbane er relativ sirkelrund, omløpsbanen heller ikke spesielt mye, er ikke påvirket av noen av gasskjempene og har ikke baneresonans med Neptun. Alle objekter av denne typen kalles cubewanos etter nettopp 1992 QB1 (que-bee-one).


== Referanser ==
Foynes

Foynes (Faing i irsk) er en mindre by og en viktig havn i Limerick i  Irland, beliggende ved utløpet av Shannon. I 2006 hadde byen  606 innbyggere. Foynes havn er den nest største i Irland og håndterer over 10 millioner tonn last via seks terminaler. 
Foynes er likevel mer kjent for sin sjøflyhavn som var i bruk på 1930-tallet. Den var siste anløpssted i Europa for fly i atlanterhavstrafikk for flybåter i årene før andre verdenskrig. Stedet ble valgt etter anbefaling fra Charles Lindbergh og anlagt i 1933 da en terminalbygning ble oppført. Den første transatlantiske prøveflyvning ble utført den 5. juli 1937 med et  Pan Am Sikorsky S-42 fra Newfoundland og Labrador og en BOAC Short Empire fra Foynes. Flyvningen over Atlanterhavet tok henholdsvis 12 og 15 timer.
Behovet for en sjøflyhavn forsvant i og med byggingen i 1942 av Shannon Airport på et flatt  myrområde nord for utløpet av Shannon og da atlanterhavstrafikken kunne betjenes av de nye fire-motors landbaserte fly, som DC-4. Foynes sjøflyhavn ble stengt i 1946.
Foynes er også blitt kjent som stedet hvor Irish coffee ble «oppfunnet» eller servert første gang. Det sies at passasjerene på flybåtene trengte noe å styrke seg på for å komme seg etter en 15 timers lang flytur i et kaldt og støyende fly og i terminalbygningen i Foynes fikk de servert en drikk som bestod av kaffe iblandet irsk whiskey.
Foynes Flying Boat Museum inneholder mange gjenstander fra den tiden, inklusive  et originalt radiorom og et rom for meteorologene med alt utstyr, samt en kopi i full størrelse av en Boeing 314 flybåt.


== Eksterne lenker ==
Destination Foynes – the Flying Boat Era 1937-1945
Shannon Foynes Port Company
Shannon Airport
Foynes Flying Boat Museum
Irish Coffee Festival, Foynes
Knockpatrick Gardens
Transatlantic Re-enactment Flight
Transatlantic: the Flying Boats of Foynes Podcasts
Intellectual Ventures

Intellectual Ventures er et privat foretak som hevder å satse kun på oppfinnelser. Intellectual Ventures (IV) ble dannet blant annet av Nathan Myhrvold, som tidligere hadde en sentral posisjon i Microsoft.
Først og fremst  satser de på patenter ved at de legger tilrette for patenter og patentutvikling på en rekke områder. IV har hatt en stor vekst og en av de profilerte investorene er Bill Gates.
PureNRG

PureNRG er en kristen popgruppe fra Nashville i Tennessee i USA. De har gitt ut seks plater. Gruppa er blitt enig om å oppløse seg sent i 2010.


== Biografi ==
PureNRG ble dannet i 2007, og besto av tre medlemmer: Jordan Ryan Yates (født 3. desember 1992), Caroline Grace Elizabeth Williams (født 3. januar 1995) og Laura Carolyne Joyce Myers (født 21. juli 1995). Williams og Myers har kjent hverandre siden de var tre år da de gikk på danseskole. Yates ble en venn senere, også fra danseskolen. Gruppa ble dannet gjennom audition, og navnet har blitt skiftet ut flere ganger. Debutplata ble produsert av Rob Hawkins og vokalen ble produsert av Mark Hammond. Deres turnéleder var Bradon Harges som var medlem av den tidligere tenåringsgruppa Jump5. Det finnes flere musikalske likheter med en gruppe Jump5, men har et klarere kristent budskap med i sangene sine.
2010 var avslutningsåret for PureNR og ingen vet om de noen gang vil komme sammen igjen. Grunnen til oppløsningen var at medlemmene trengte mer tid til skole, venner, familie og andre hobbyer som interesserte dem. Gruppens medlemmer har lovet tilhengere om at de vil fortsette i musikkbransjen, og holde fast på kristne verdier.


== Utgivelser ==
PureNRG (mai 2007)
Here We Go Again (april 2008)
A PureNRG Christmas (juleplate, september 2008)
reNRGized (remiksplate, mars 2009)
The Real Thing (juli 2009)
Graduation: The Best Of PureNRG (juli 2010)


== Eksterne lenker ==
(en) PureNRG på Discogs 
(en) PureNRG på MusicBrainz 
(en) PureNRG på Songkick
Papirbåt

Papirbåt er en art i gruppen blekkspruter.
Den lever i tropiske og subtropiske hav over hele verden. En dvergform finnes i Middelhavet.
Den lever av pelagiske bløtdyr. Det er flere predatorer som lever av papirbåter.
Hunnene blir ca. 10 cm lange, hannene 2 cm.


== Eksterne lenker ==
(en) Papirbåt – oversikt og omtale av artene i WORMS-databasen 
(en) Papirbåt i Encyclopedia of Life 
(en) Papirbåt i Global Biodiversity Information Facility 
(en) Papirbåt hos ITIS 
(en) Papirbåt hos NCBI 
(en) Kategori:Argonauta argo – bilder, video eller lyd på Wikimedia Commons 
(en) Argonauta argo – galleri av bilder, video eller lyd på Wikimedia Commons 
Argonauta argo – detaljert informasjon på Wikispecies
Keck-observatoriet

Keck-observatoriet, W. M. Keck Observatory, er et observatorium på 4 145meters høyde på Mauna Kea, Hawaii.
Keck-observatoriet er et av få markbaserte teleskop som jakter på eksoplaneter. Keck-teleskopet består egentlig av to teleskop, som hver og ett har en diameter på ti meter. Deres fremste styrke er at de kan samhandle og sammen prestere det som tilsvarer et teleskop omtrent på størrelsen av en fotballbane. Den teknikken som gjør sammenslåingen mulig kalles interferometri, og det er takket være den som forskerne har oppdaget steinplaneten rundt Gliese 876. En stor fordel med interferomtri er at den, i tillegg til å gjøre et signal sterkere, også kan gjøre det svakere. Denne bieffekten er til for dempe det blandete lyset fra en stjerne, hvilket gjør det letter å skille ut de objektene som befinner seg nær stjernen. I 2006 ble det utført en kartlegging for å måle støvmengder rundt stjerner, og man håpet da å kunne finne stjerner med liten støvmengde. Disse solsystemene utgjør gode kandidater, ettersom det da er lettere å se eventuelle planeter bak støvet.


== Se også ==
Paranal-observatoriet
La Silla-observatoriet
Cerro Tololo Inter-American Observatory
Very Large Telescope


== Eksterne lenker ==
(en) W.M. Keck Observatory
(en) The Mauna Kea Observatory